રાજ્ય સરકાર આયોજીત ભરૂચથી શરૂ કરવામાં આવેલા ખેલ મહાકુંભનું સમાપન સુરેન્દ્રનગરના લીંબડી ખાતે થયું હતું. જેમાં વિજેતાઓને ટ્રોફી તથા ઇનામનું વિતરણ કરવામાં આવ્યું હતુ. કાર્યક્રમમાં 450 કરતા વધુ બાળકોએ તથા યુવાનોએ જુદી જુદી થીમ પર એક સાથે પરફોર્મન્સ આપ્યું હતુ. યુવતીઓએ ઘોડેસ્વારીના કરતબ તેમજ પેરા ગ્લાઈડીંગ કરીને ગ્રામિણોને આશ્ચર્યમાં ગરકાવ કરી દીધા હતા. સીએમ આનંદીબહેને વકત્વ્યમાં જણાવ્યું હતું કે યુવાધન સ્વને માટે નહી, પરંતુ દેશ અને ગુજરાતને મજબૂત કરવા રમે તે આવકાર્ય છે.